<http://schema.org/articleBody>
"El pianista Daniel Blanch va ser el primer a arrencar un bravo de les primeres files del Palau de la M\u00FAsica. Acabava de culminar una gran interpretaci\u00F3 de la fantasia per a piano i orquestra Hispania , de Joaquim Cassad\u00F3, que no s&amp;#039;havia escoltat en directe des de la mort del compositor l&amp;#039;any 1926. La sensualitat de l&amp;#039;obra, d&amp;#039;aires espanyols, obria una vetllada que va rescatar de l&amp;#039;oblit obres de compositors catalans llargament silenciades, amb la simfonia Nova Catal\u00F2nia , de Joan Man\u00E9n, com a eix central.El concert, revestit de la solemnitat obligada per la Diada i amb assist\u00E8ncies oficials com les de l&amp;#039;alcalde Trias i el conseller Mascarell, va estar marcat per la pres\u00E8ncia de tonades populars catalanes. \u00C9s el cas de les tres can\u00E7ons tradicionals ( El rossinyol , La filadora  i Els contrabandistes ) que Man\u00E9n va adaptar per a soprano i orquestra de corda. Les va cantar Beatriz Jim\u00E9nez, que tamb\u00E9 va posar veu a la sardana En el Vallespir , un dels fragments m\u00E9s coneguts de Can\u00E7\u00F3 d&amp;#039;amor i de guerra , del compositor Rafael Mart\u00EDnez Valls.L&amp;#039;orquestra Camerata XXI, dirigida amb gran \u00EDmpetu per Xavier Puig, va rebre una forta ovaci\u00F3 abans de rematar la primera part amb una altra obra de Mart\u00EDnez Valls, el fragment  D\u00E9u meu, senyor, mireu-me dissortada de la popular sarsuela La legi\u00F3 d&amp;#039;honor , i amb La santa espina , interpretada tal com es va estrenar l&amp;#039;any 1907.A la segona part es va interpretar la simfonia Nova Catal\u00F2nia , veritable reclam de la nit. Composta pel virtu\u00F3s violinista Joan Man\u00E9n a la tendra edat de disset anys, l&amp;#039;obra est\u00E0 farcida de melodies populars catalanes ( El desembre congelat , El cant dels ocells i El gegant del pi , entre d&amp;#039;altres) i t\u00E9 Els segadors  com a tema principal. Potser massa segadors, tenint en compte que l&amp;#039;altre plat fort de la nit era l&amp;#039;estrena de la seva adaptaci\u00F3 simfonicocoral. Amb Xavier Puig dirigint i un p\u00FAblic visiblement emocionat, la c\u00E0rrega simb\u00F2lica de la nit es va consumar amb el sentit Cant de la senyera ."^^<http://www.w3.org/2001/XMLSchema#string>
<http://www.arabalears.cat/cultura/Laccent-simfonic-Diada_0_553144735.html>